Държавен вестник, бр. 5, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  5
У К А З А Н И Я
ЗА ОТЧИТАНЕ НА ЗАЕТИТЕ ЛИЦА И СРЕДСТВАТА
ЗА РАБОТНА ЗАПЛАТА И ДРУГИ РАЗХОДИ  ЗА ТРУД ПРЕЗ 2011 ГОДИНА
ОБЩИ ПОЛОЖЕНИЯ
Годишното отчитане на заетите лица и средствата за работна заплата и други разходи за труд се извършва чрез формуляра по труда 
“Отчет за заетите лица, средства за работна заплата и други разходи за труд”. Включват се както българските, така и смесените предприя-
тия с чуждо участие в страната. Отчетът по труда се съставя за целия календарен период с данни, извлечени от първичната документация.
Основен източник на информация при попълването на отчета са ведомостите за заплати.
Обработката на информацията от годишната отчетност по труда в НСИ се извършва по местонамиране на  дейността на местните 
единици (поделенията), а не по седалище на предприятието. За целта всички предприятия, които имат местни единици – цехове, клонове 
, офиси и т.н. на територията на друга община и не са на самостоятелен баланс представят:
- общ отчет – попълва се от отчетната единица по всички раздели и включва данните на всички цехове, клонове, офиси и т.н. незави-
симо от местонамирането им;
- отделни отчети за всички цехове, клонове, офиси и т.н. с попълнени всички раздели. Сборът от данните на тези отчети трябва да бъде 
равен на съответните данни от общия отчет.
 УКАЗАНИЯ ЗА ПОПЪЛВАНЕ НА ПОКАЗАТЕЛИТЕ
Част І. Наети лица по трудово и служебно правоотношение. 
1. В списъчния брой на персонала се включват всички лица, приети на работа /постоянна, временна и сезонна/, които са в трудово 
правоотношение съгласно КТ, или в служебно правоотношение съгласно ЗДС с отчетната единица. Лицата се включват в списъчния със-
тав от деня на зачисляването им на работа.
На код 1000 се включват и лицата, назначени със срочни трудови договори по условията на Закона за насърчаване на заетостта, както 
и тези по ПМС № 66/28.03.96 година, ПМС № 212 от 1993г. и ПМС № 258 от 02.12.2005 година.
На код 1000 се включват и наетите лица по договор за управление и контрол, на които основното работно място и прослужен трудов 
стаж (съгласно СС-19 т.1) е в отчетната единица. Техните средства се посочват на код 1000 кол. 3 (респ. на код 3100), но само тази част от тях, 
която е посочена като заплащане в договора им с отчетната единица. Другите възникнали плащания извън този договор, имащи характер 
на хонорари и др. подобни плащания, трябва да бъдат посочени на код 1400 кол. 3.
Лицата, работещи на непълно работно време се преизчисляват в еквиваленти на пълна заетост. За да се преизчисли на база пълна 
заетост, списъчният брой на наетите на непълно работно време се умножава с коригиращ коефициент, изразяващ отношението между 
регламентираното по договор непълно работно време и законоустановеното работно време.
Включват се и лицата, временно отсъстващи поради болест, неплатен отпуск не по-дълъг от три месеца, отпуск по майчинство. 
2. Не се включват: лицата в неплатен отпуск за повече от три месеца; сезонните работници, намиращи се в отпуск, когато не им се 
начислява работна заплата; лицата, сключили граждански договор за работа; наетите лица по чл. 111 от КТ.
3. Изчисляването на показателя „Среден списъчен брой“ (ССБ) е съгласно „Методика за изчисляване на списъчния и средния списъчен 
брой на персонала“, утвърдена със Заповед на председателя на НСИ, и се определя по метода на средната аритметична величина.
3.1. Средният списъчен брой на наетите по трудово или служебно правоотношение за един месец се изчислява чрез сумирането на 
списъчния брой на наетите лица на пълно работно време и броя на наетите лица на непълно работно време, преизчислени в еквиваленти 
на пълна заетост за всеки календарен ден от месеца (включително почивните дни и официалните празници), след което полученият общ 
сбор се разделя на броя на календарните дни за съответния месец .
Списъчният брой през почивните и празничните дни се взема за равен на списъчния брой на наетите от последния работен ден. 
3.2. Средният списъчен брой на наетите за отчетната година се определя чрез сумиране на средния списъчен брой за всеки месец и 
полученият сбор се раздели на 12 (броя на месеците в годината).
3.3. В случаите, когато фирмата, поделението, предприятието не е работило пълна календарна година (сезонност, въвеждане в експло-
атация през годината, преустановяване на дейността), сумата на средния списъчен брой на персонала за месеците, през които отчетната 
единица е работила, се разделя на 12.
3.4. На код 1001 се посочва средният списъчен брой на персонала без лицата в отпуск по майчинство (чл.163 и 164 от КТ). Получава се 
като разлика между средния списъчен брой на наетите лица и средния списъчен брой на лицата в отпуск по майчинство.
4. По кодове 1010, 1020,..., 1090 се разпределя персонала без лицата в отпуск по майчинство посочен на код 1001,  съгласно Нацио-
налната класификация на професиите и длъжностите от 1.01.2011 г. на равнище клас (еднозначен код).
5. На код 1200  се посочва средният годишен брой на лицата наети на непълно работно време, но без да е преизчислен в еквивалент 
на пълна заетост. Тук се отнасят лицата, приети на работа на непълен работен ден, непълна работна седмица, непълен работен месец  т.е. 
назначените по чл.138, 138а и 114 от КТ. Не се включват лицата в отпуск по майчинство.
6. На код 1300 се посочва средният списъчен брой на наетите лица на непълно работно време от код 1200, преизчислен в еквива-
лент на пълна заетост въз основа на продължителността на работното време, установено в трудовия договор.
ПРИМЕР 1: 
В предприятието “А” от 3 май са назначени 9 души на работа по 3 часа на ден. Нормално установената продължителност на работния 
ден в предприятието е 8 часа. КЕПЗ е равен на (3часа/8часа) ≈ 0.38. Броят календарни дни в месеца, през които лицата са били част от 
списъчния брой на персонала, е 29 дни (31 – 2). Следователно ССБ на лицата, работещи на непълно работно време, е равен на (9 лица х 
0.38 х 29 дни): 31 дни ≈ 3 лица.
КЕПЗ  = ПНРВ / ППРВ
КЕПЗ - коригиращият коефициент, чрез който се изчисляват еквивалентите на пълна заетост;
ПНРВ - нормална продължителност на работното време в часове на едно лице, работещо на непълно работно време; 
ППРВ - нормална продължителност на работното време в часове на едно лице, работещо на пълно работно време.
ПРИМЕР 2:
В предприятието “Б” има 10 наети лица, на които работното време е  2 дни по 8 часа в седмицата. За изчисляването на средния списъ-
чен брой се изхожда от седмичния брой работни часове - в случая 16 часа (8 х 2). При нормална продължителност на работната седмица 
40 часа (8 часа х 5 дни) коефициентът КЕПЗ  за тези лица е равен на 16 часа : 40 часа = 0.40. Ако се приеме, че месецът има 30 календарни 
дни и лицата са включени в списъчния брой през целия период, то ССБ = (10 х 0.40 х 30) : 30 = 4 лица.